Diari Oficial de la Generalitat Valenciana


Sumari del DOGV 7499, del 07-04-2015 (2015/2755)

Notificació de la sentència dictada en el procediment ordinari número 1098/2012.
--------------------------------------------------------------------------------

### Dades del document

Número de DOGV
:   7499

Data del DOGV
:   07-04-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/2755


Organisme emissor
:   Juzgado de Primera Instància Número 4 de Dénia

Tipus de document
:   Edicte

Notificació de la sentència dictada en el procediment ordinari número 1098/2012. [2015/2755]  
Procediment ordinari 001098/2012  
De: Gueorgui Ivanov Atanassov i Miglena Nankova Atanassova.  
Procurador: José V. Bonet Camps.  
Contra: Europlayas Hoteles y Resorts, SL, i Bancaixa (actual Bankia).  
Procuradora: Isabel Daviu Frasquet.  
Yolanda Teresa Culiáñez Rives, secretària judicial del Jutjat de Primera Instància número 4 de Dénia. En este procediment ordinari número 1098/2012, seguit a instàncies de Gueorgui Ivanov Atanassov i Miglena Nankova Atanassova contra Europlayas Hoteles y Resorts, SL, i Bancaixa (actual Bankia), s'ha dictat sentència, l'encapçalament i dispositiva de la qual, literalment, són els següents:  
  
«Sentència número 000039/2014   
Dénia, 25 de febrer de 2014  
Ana M.ª Verdejo López, magistrada jutgessa titular del Jutjat de Primera Instància número 4 de Dénia i el seu partit, he vist les presents actuacions de juí ordinari seguides davant d'este jutjat, assenyalades amb el número 1098/2012, a instàncies de Gueorgui Ivanov Atanassov i Miglena Nankova Atanassova, representats pel procurador Vicente Bonet Camps, contra l'entitat Europlayas Hoteles y Resorts, SL, declarada en rebel·lia processal, i contra Caixa d'Estalvis de València, Castelló i Alacant, Bancaixa (Bankia), representada per la procuradora Isabel Daviu Frasquet.  
Dispositiva  
Estime la demanda formulada per Gueorgui Ivanov Atanassov i Miglena Nankova Atanassova, representats pel procurador Vicente Bonet Camps, contra l'entitat Europlayas Hoteles y Resorts, SL, declarada en rebel·lia processal, i contra Caixa d'Estalvis de València, Castelló i Alacant, Bancaixa (Bankia), representada per la procuradora Isabel Daviu Frasquet, i en virtut d'això declare la resolució del contracte d'aprofitament per torn de béns immobles subscrit pels senyors Atanassov amb la mercantil Europlayas Hoteles y Resorts el dia 11 de novembre de 2006 per incompliment de la dita mercantil i, en conseqüència, es declara així mateix la resolució del contracte de préstec personal firmat amb l'entitat bancària Bancaixa el dia 29 de novembre de 2006. Condemne a més la mercantil Europlayas a la devolució de les quotes de manteniment pagades i que ascendixen a la quantitat de 1.452,02 euros, més les quantitats que s'han anat meritant fins a la data de la sentència. Així mateix, i d'acord amb el que s'ha declarat, es condemna l'entitat Bancaixa (hui Bankia, SA) a tornar totes les quantitats entregades en concepte de préstec pels actors des de l'any 2006, fins a l'última quota pagada de juny de 2012, que ascendixen a 14.144,31 euros, més les quotes del préstec que s'han pagat durant la tramitació del present procediment. Tot això, fent condemna expressa a costes a la part demandada.  
Esta sentència pot ser recorreguda en segona instància davant de l'Audiència Provincial d'Alacant per mitjà de la interposició de recurs d'apel·lació en el termini de 20 dies.  
Esta és la meua sentència, de la qual es portarà un testimoniatge a les actuacions corresponents, que pronuncie, mane i firme.»  
  
I atés que el demandat, Europlayas Hoteles y Resorts, SL, es troba en parador ignorat, expedisc este edicte a fi que li valga de notificació de forma deguda.  
  
Dénia, 31 de juliol de 2014.- La secretària judicial: Yolanda Teresa Culiáñez Rives.